Pete Seeger

**Pete Seeger** (3. maj 1919 – 27. januar 2014) bio je pjevač američke folk muzike i aktivist. Bio je autor hitova kao što su "Where Have All The  Flowers Gone", "Turn, Turn, Turn", "If I Had a Hammer" i "Kisses Sweeter Than Wine". Bio je posvećen borbi za zaštitu životne sredine, protivnik kapitalizma i poznat kao mirni demonstrant i ponosni socijalistički i ljevičarski aktivista tokom svog života. Seeger je bio ključna figura u protestnom pokretu tokom 1950-ih i 1960-ih i protestirao je protiv ratova, od Vijetnamskog do rata u Iraku; čak i u njegovim 90-im mogao se vidjeti kako maršira s demonstrantima pokreta Occupy Wall Street. Tokom McCarthyjeve ere 1950-ih bio je proganjan kao simpatizer komunizma.

## Rane godine 
Seeger je rođen u New Yorku 1919. Dolazi iz umjetničke porodice - njegova majka, Constance, je bila violinistica a njegov otac, Charles, muzikolog, koji je radio kao savjetnik u Upravi za preseljenje koja je davala pomoć umjetnicima u doba Depresije. 
## Muzička karijera 
thumb|right|Pete Seeger slika iz 1955.
Tokom 1940-ih Seeger napušta studije na Harvardu i odlazi na turneju s Woodyjem Guthriejem i zatim formiraju grupu The Weavers 1948. Njegov rad ostao je utjecajan sve do njegove smrti – za njegov 90. rođendan na koncertu posvećenom njemu u čast nastupili su Bruce Springsteen, Eddie Vedder iz grupe Pearl Jam,i zvijezda country muzike Emmylou Harris. U januaru 2009. nastupio je na gala koncertu u Washingtonu dva dana prije nego što je Barack Obama inauguriran. Dana 22. februara iste godine primio je nagradu koja odaje počast onima koji utjelovljuju duh svog legendarnog folk savremenika Woodyja Guthrieja tokom koncerta u Peter Norton Symphony Spaceu u New Yorku. Seeger je nastupio na Farm Aidu 2013, godišnjem dobrotvornom koncertu u korist američkih porodica poljoprivrednika, zajedno sa Williejem Nelsonom i Neilom Youngom.

Preminuo je 27. januara u bolnici New York Presbyterian Hospital. Prema riječima njegovog unuka, sve do smrti bio je aktivan i robustan. "Samo prije deset dana cijepao je drva."

## Zanimljivosti 
* "Budite oprezni oko velikog vođe", rekao je dva dana nakon što je 2011. marširao s pokretom Occupy Manhattan. "Nadam se da postoji mnogo, mnogo malih lidera." 
*  Arlo Guthrie. 
* 1955. godine tokom McCarthyjeve ere, bio je pozvan da da iskaze o svojim političkim sklonostima i kontaktima pred Odborom Kongresa za neameričke aktivnosti. Seeger je odbio svjedočiti. Negirao je da su ga njegovi stavovi doveli do toga da postane nelojalan svojoj zemlji. Na pitanja je li pjevao za komuniste odgovorio je: "Veoma volim svoju zemlju i odbijam ovu implikaciju da su neka od mjesta gdje sam pjevao, neki od ljudi koje sam znao, neko od mojih mišljenja, bilo da su vjerska ili filozofska, ili sam možda bio vegetarijanac, da me sve to čini manje Amerikancem." To je dovelo da se 1957. podigne optužnica protiv njega za nepoštovanje Kongresa, da mu se izrekne kazna zatvora, koja je kasnije poništena, i zabrana putovanja. Zato što je bio na crnoj listi, nije bio u mogućnosti svirati javno, bio je isključen s koledža i mnogo godina nije se pojavljivao na televiziji. Uprkos svemu, ipak je nastavio s pisanjem i pjevanjem.

## Reference 
Kategorija:Rođeni 1919.
Kategorija:Umrli 2014.
Kategorija:Biografije, New York
Kategorija:Američki muzičari
Kategorija:Američki pjevači